În ciuda faptului că rafturile magazinelor nu duc lipsă de odorizante de cameră ce vin în diverse forme – spray-uri, uleiuri esențiale, bețișoare parfumate – există și variante naturale, mai ieftine, fără ingrediente toxice. Specialiștii au dezvăluit care sunt plantele de apartament care îţi parfumează imediat casa. Se recomandă să le ţii pe hol, în sufragerie sau chiar în bucătărie.
Pentru unii, îngrijirea plantelor este o pasiune, un mod plăcut de a-și petrece timpul liber. Pentru alții, ele sunt doar elemente de decor, folosite doar pentru a da o pată de culoare unei încăperi.
Indiferent de categoria din care faci parte, merită să știi stafurile din rândurile de mai jos.
Specialiștii în grădinărit au dezvăluit care sunt plantele de apartament care îţi parfumează imediat casa. Poți spune adio odorizantelor de cameră clasice – spray-uri, uleiuri esențiale, bețișoare parfumate.
Pe listă se regăsesc câteva dintre cele mai populare plante, este vorba despre gardenia, levănțica, iasomia, mușcatele englezești și hoya.
Nu sunt foarte pretențioase, au nevoie doar de expunere suficientă la lumina soarelui și o udare corespunzătoare.
O altă variantă eficientă pentru a împrospăta aerul din încăpere este creșterea plantelor aromatice.
În plus, le vei putea folosi și când gătești, vor da o aromă deosebită preparatelor pe care le pui pe masă pentru familie și musafiri.
Recomandările specialiștilor sunt busuiocul, menta și rozmarinul. Oricare dintre aceste opțiuni are miros plăcut, puternic.
Bonus, toate sunt foarte ușor de îngrijit.
Dacă vorbim despre florile de pus în vază, cele mai parfumate alegeri sunt cele pe care le găsim în florării în timpul lunilor de primăvară: freziile, zambilele, liliacul, bujorul, iar lista poate continua.